Rijeka, 26. lipnja 2020.g.

**NAJAVA DOGAĐANJA I POZIV ZA MEDIJE**

**U HARTERU NA *KVARTERU***

**U subotu, 27. lipnja 2020.g. od 11.00 do 22.00 sata održat će se prvo javno događanje Mjesnog odbora Hartera, zajednice u nastajanju – *Kvartera*, kao dio projekta Rijeka 2020 - Europska prijestolnica kulture, a u sklopu programskog pravca Slatko i slano.**  
Njime se želi pokrenuti **rasprave o budućnosti prostora bivše tvornice papira Hartera te područja Vodovodne i Ružićeve ulice uz kanjon Rječine**. Projektom *Kvartera* **želi se doprinijeti** **povezivanju ljudi s ovim povijesno važnim gradskim područjem, uz istraživanje potencijala za njegov razvoj**, temeljeno na ideji **kolektivne akcije**, **prisvajanja prostora** i **aktiviranja solidarnosti**.

Raznovrsni cjelodnevni program u Harteri, Vodovodnoj ulici i Ružićevoj ulici uključuje **radne akcije uređenja i čišćenja, street art aktivnosti, vođene šetnje, roštiljadu, turnir u briškuli, bicikliranje, glazbeni program, radionice, predavanja, druženje te predstavljanje Skateboard kluba Kvarner, Pčelarske udruge Milutin Barač, Saveza udruga Molekula i Tranzicijske inicijative Rijeka.**

Projekt *Kvartera* zajednički provode udruga Urbani separe, DeltaLab - Centar za urbanu tranziciju, arhitekturu i urbanizam Sveučilišta u Rijeci, Centar za umjetnost i urbanistiku iz Berlina, međunarodna mreža CityToolbox i Goethe-Institut Kroatien.  
U projektu sudjeluju brojne riječke organizacije, udruge, građanske inicijative i pojedinci, kao što su Galerija Kortil by Hrvatski kulturni dom na Sušaku, Skateboard klub Kvarner, Kreativni kolektiv KOMBINAT, Pčelarska udruga "Milutin Barač"-Rijeka, Savez udruga Molekula (@Riuse centar), Tranzicijska inicijativa Rijeka, Cafe Bar Skradin, Radio Roža i Kvart za 5, kao dio projekta Rijeka 2020 - Europska prijestolnica kulture, u sklopu programskog pravca Slatko i slano.

**Raspored događanja:**

|  |  |
| --- | --- |
| 11:00 | **Početak radne akcije**, kod hale Marganovo |
| 11:00 | **Street art aktivnosti**, kod hale Marganovo |
| 11:00 | **"Kvartovska ćakula"** - vođena šetnja Vodovodnom do Hartere za susjede, polazak kod Cafe bara "Skradin" |
| 11:00 | **"Kortil uživo"** - vođena šetnja HKD-a na Sušaku po povijesti Sušaka i Hartere, polazak s platoa kod Hotela Continental |
| 13:00 | **Harterska maneštra**, za sudionike radne akcije |
| 14:00 | **Ispecite svoj roštilj uz pomoć barba Drage** |
| 15:00 | **Fjaka i šljaka** |
| 16:00 | **Skateboard klub Kvarner predstavlja...** |
| 16:00 | **Pčelarska udruga Milutin Barač predstavlja...** |
| 16:00 | **Turnir u briškuli, u Cafe baru "Skradin"** |
| 17:00 | **“Velika poučna šetnja”**, polazak iz Vodovodne ulice kod Cafe bara "Skradin" do "Planinarskog doma" - uspona za Žakalj |
| 17:00 | **“Biciklom na Kvarteru”**, biciklistička tura prvom gradskom biciklističkom rutom, polazak s platoa kod Hotela Continental |
| 17:00 | **Savez udruga Molekula (RiUse centar) predstavlja...** |
| 18:00 | **Tranzicijska inicijativa Rijeka predstavlja: Samonavodnjavajuću gredicu, kod Plodina** |
| 19:00  20:00-22:00 | **Prvi neslužbeni sastanak budućih članova Mjesnog odbora Hartera**  **Radio Roža predstavlja: Ples uz glazbu** |

\*cijeli dan - glazba Radio Rože, uz lokalne DJ goste

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.  
Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem **na objavi najave i dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42